Publication: Magyar Közlöny
Issue: MK-2000-77 (Year: 2000, Number: 77)
Era: 1990-2004
Section: A 23/1990. (XII. 3.) PM rendelet 2. számú melléklete e melléklet szerint módosul
Paragraph Index: 138

2. Mikroprocesszor, beépítve egyetlen élcsatlakozóval rendelkező tokba. Ez a tok 14 cm hosszú, 6 cm széles és 1,5 cm vastag. A tokban található egy egységes üveg alapú hatrétegű nyomtatott áramköri lap. A többi alkotórészt erre a lapra építették rá. Ezen alkotórészek közé tartozik három integrált áramkör, nevezetesen a központi processzor integrált áramköri chip, a négy L2 (level 2) cache memória chip és egy NL2 cache memória szabályozó (Tag RAM). Ezen kívül vannak passzív elemek is (ellenállás csomagok, kapacitások). A központi processzor chip aritmetikai és logikai elem, az L2 cache memória kicsi ultragyors időszakos memória egység, és a Tag RAM cache szabályzó vagy logikai chip. A Tag RAM az L2 cache felhasználásával találja meg, hol tárolják a szükséges információt. A tokot automatikus adatfeldolgozó egységhez (alaplaphoz) illesztik az élcsatlakozó segítségével. A csatlakozókat, áramköröket és nyomtatott áramköri lapokat nem vékony-, illetve vastagfilm technológiával, hanem rézfólia nyomtatásával és maratásával készítették. 8517.30

Source: https://magyarkozlony.hu/hivatalos-lapok/3f1effe445cac16e5364477ee66ba38d748ca1a0/dokumentumok/fa63afbafef8314b88002e420774424a6d26d71b/letoltes